
	Parlamentul  României

Camera Deputaţilor

Comisia pentru muncă şi protecţie socială


Nr.27/531/5 decembrie 2007
AVIZ

asupra proiectului de Lege privind aprobarea Ordonanţei de urgenţă a Guvernului nr.86/2007 pentru modificarea şi completarea Ordonanţei Guvernului nr.22/1999 privind administrarea porturilor şi a căilor navigabile, precum şi desfăşurarea activităţilor de transport naval în porturi şi pe căi navigabile
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, pentru dezbatere şi avizare, prin adresa nr. PLx 763 din 12 noiembrie 2007, cu proiectul de Lege privind aprobarea Ordonanţei de urgenţă a Guvernului nr.86/2007 pentru modificarea şi completarea Ordonanţei Guvernului nr.22/1999 privind administrarea porturilor şi a căilor navigabile, precum şi desfăşurarea activităţilor de transport naval în porturi şi pe căi navigabile.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 3 decembrie 2007.
În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu amendamente, redate în anexa la prezentul aviz.
PREŞEDINTE,




SECRETAR,


Gheorghe Barbu




Kerekes Károly 

Întocmit, 

Consultant Lidia Vlădescu

A N E X A
Amendamente admise:
	Nr. crt.
	Text iniţial
	Text propus de Comisie

(autorul amendamentului)
	Motivare

	1
	10. La articolul I punctul 52, articolul 63 va avea următorul cuprins:

„Art.63. – (1) Pentru optimizarea folosirii muncitorilor portuari în funcţie de variaţia traficului portuar se înfiinţează agenţii de ocupare şi formare profesională a muncitorilor portuari, denumite în continuare agenţii, asociaţii profesionale constituite conform prevederilor Ordonanţei Guvernului nr.26/2000 cu privire la asociaţii şi fundaţii, cu modificările şi completările ulterioare.

(2) Agenţiile se vor înfiinţa în sistem tripartit: administraţii portuare, agenţi economici şi/sau organizaţiile acestora şi organizaţii sindicale reprezentative la nivel de port, cu avizul Ministerului Transportului şi al Ministerului Muncii, Familiei şi Egalităţii de Şanse.


	10. La articolul I punctul 52, articolul 63 va avea următorul cuprins:

„Art.63. – (1) Pentru optimizarea folosirii muncitorilor portuari în funcţie de variaţia traficului portuar se pot înfiinţa agenţii de ocupare şi formare profesională a muncitorilor portuari, denumite în continuare agenţii, asociaţii profesionale constituite conform prevederilor Ordonanţei Guvernului nr.26/2000 cu privire la asociaţii şi fundaţii, aprobată cu modificări şi completări prin Legea nr.246/2005.
(2) Agenţiile se pot înfiinţa în sistem tripartit: administraţii portuare, agenţi economici şi/sau organizaţiile acestora şi organizaţii sindicale reprezentative la nivel de port.
(3) Administraţiile portuare pot fi asociaţi în agenţiile prevăzute la alin.(1) cu avizul Ministerului Transporturilor.”
Autor: Comisia pentru muncă şi protecţie socială 


	Pentru stabilirea cadrului legal în vederea înfiinţării acestor agenţii şi corelare cu prevederile  art.64 şi art.65 din O.G. nr.22/1999, republicată.

Pentru respectarea normelor de tehnciă legislativă, avân dîn vedere că O.G. 26 a fost aprobată prin lege şi nu mai are modificări sau completări ulterioare.

Pentru claritatea textului.

Administraţiile portuare pot fi asociaţi în ong-uri doar cu avizul ministerului de resort.

	2
	11. La articolul I punctul 53, după litera v) a articolului 66 se introduce o literă nouă, lit.w), cu următorul cuprins:

„w) prestarea de către persoane fizice a unor activităţi în legătură cu încărcarea/descărcarea navelor, fără a fi înregistrate la administraţie şi fără a deţine carnet de lucru.”


	Se elimină.
Autor: Comisia pentru muncă şi protecţie socială 
	Pentru a transfera întreaga responsabilitate în sarcina angajatorului, în ceea ce priveşte formele legale de angajare a muncitorilor portuari.

	3
	12. La articolul I punctul 54, litera a) a alineatului (1) al articolului 67 va avea următorul cuprins:

„a) cu amendă de la 200 de lei la 1.000 de lei, pentru faptele prevăzute la lit.u), v) şi w);”


	Se elimină.
Autor: Comisia pentru muncă şi protecţie socială 
	Pentru corelare cu modificarea anterioară.

